13.1.2023 г.
BG
Официален вестник на Европейския съюз
L 12/15
обем на вноса е бил значителен (25).
Комисията потвърди също, че мерките по ИТЗ в областта на стоманата са имали подобен ефект, когато са били наложени от трети държави.
В извадка от 26 оценени случая Комисията потвърди (26), че намалението на вноса е средно със 73 % и че засегнатите обеми също са значими (27).
Следователно налагането на мерки по ИТЗ от трети държави е довело до намаляване на износа за тези държави, който поне частично е бил насочен към пазара на Съюза.
20)
Освен това друг набор от данни, показващ ясната връзка между нарастващия брой мерки за търговска защита в трети държави и увеличаването на вноса на пазара на Съюза, са противоположните тенденции на износа на основните държави — износителки на стомана за Съюза, разяснени в съображение 3 (28).
С оглед на големия брой мерки за търговска защита, наложени от трети държави, и въздействието, което те оказват върху обема на вноса в държавите, налагащи дадена мярка (както е описано подробно в съображения 18 и 19), тази тенденция потвърждава, че способността им да изнасят за трети държави е била значително ограничена.
Поради това те са се стремели да прехвърлят тези допълнителни обеми (засегнати също от свръхкапацитета) на привлекателния пазар на Съюза, който в резултат на това е отчел последователно увеличение на вноса през същия период при значително по-високи темпове от промените в потреблението.
21)
Графиката по-долу (29) илюстрира тези тенденции.
(25) Около 15 милиона тона от общия внос са били засегнати от тези мерки, като само малко над 2 милиона тона са продължили да навлизат на пазара след налагането на мерките.
За подробности вж.
Бележка към досието, таблица 2.
(26) Вж.
Бележка към досието от 30 ноември 2022 г., таблица 3.
(27) За да се наложи мярка по ИТЗ, разглежданите обеми във всяко разследване трябва да бъдат над нивото de minimis.
Освен това стоманата обикновено се търгува в доста големи обеми, както се вижда от примерите от практиката на ЕС по ИТЗ и от включените в извадката случаи на мерки по ИТЗ в други трети държави.
(28) Тези държави са заемали последователно около 75 % от общия внос в Съюза през разследвания период.
(29) Източник: За вноса в Съюза: Евростат; за мерките по ИТЗ: СТО, Интегриран портал за търговска информация (I-TIP).